דינה של דינה ביום בו ראה אותה ברם גווידו יוצאת מעשנת מה"סמטה הלבנה", התפטרה דינה מעבודתה. הן כמלצרית והן כלקוחה. ופרנסתה? חזרה לעבוד כמלצרית במסעדה של אביה בראשון לציון. ומגורים? בבוקר אותו היום נשקה את רם לפרדה ועברה לדירה חדשה ששכרה. דירה זו בבניין חדש, רק לפני חודשים ספורים ישבו ברם גווידו והיא על גבעת חול ששמשה לבנייתו. עתה לא נשתייר מעם גבעה זו מאום והבניין שלם. אך זוכרת דינה את אותו הערב בשל משפט שאמר לה ברם גווידו. בהומור אמר לה אך אז כבר הכירה דינה את ברם גווידו שמחביא את רצינותו בבדיחות. ומהו המשפט? ישבו ודיברו בגיבורי התנ"ך עד שהגיעו לדויד עד שהגיעו לקינתו. אמר ברם לדינה, "דינה, נפלאה אהבתך לי מאהבת נשים". עתה עומדת דינה בחלון דירתה החדשה ומביטה בחמדה למקום בו היתה גבעת החול.  מכאן ואילך לא ראה ברם גווידו את דינה, ואף אני ספק אם הייתי רואה אותה אלמלא הייתי משתהה לשוחח עם מגנטה ליפשיץ ב"סמטה הלבנה" באותו הלילה שבו הגיעה לשם. אותו ערב, ערב שקט היה ומעט ריק ב"סמטה הלבנה". ישבנו אני ומגנטה ליפשיץ. הצטרף אלינו בוקי סיפרי. אמר, "אולי כדאי להכניס למקום הזה טלוויזיה..." התערב נדב בן